KOMISSION ASETUS (EY) N:o 543/95,
annettu 10 päivänä maaliskuuta 1995,
asetuksen (EY) N:o 1904/94 muuttamisesta niiden tasoitusmaksujen osalta, jotka on perittävä, jos kuivattuihin viinirypäleisiin sovellettavaa vähimmäistuontihintaa ei noudateta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 6 kohdan,
sekä katsoo, että
komission asetuksessa (EY) N:o 1904/94 (2), sellaisena kuin se on muutettuna asetuksella (EY) N:o 2462/94 (3), vahvistetaan vähimmäistuontihinta sekä tasoitusmaksut, jotka on perittävä silloin, kun kuivattuihin viinirypäleisiin sovellettavaa vähimmäistuontihintaa ei noudateta,
kuivattujen viinirypäleiden vähimmäistuontihintajärjestelmän yleisistä säännöistä 23 päivänä heinäkuuta 1985 annetun neuvoston asetuksen (ETY) N:o 2089/85 (4) 2 artiklan 2 kohdassa säädetään, että korkein tasoitusmaksu määritetään maailmanmarkkinoilla parhaiten edustettuina olevien kolmansien maiden merkittäviin määriin soveltamien edullisimpien hintojen perusteella; nykyisin sovellettavia tasoitusmaksuja olisi muutettava maailmanmarkkinahintojen perusteella,
tässä asetuksessa säädetyissä toimenpiteissä otetaan huomioon yhteisessä maatalouspolitiikassa sovellettavista laskentayksiköistä ja muuntokursseista 18 päivänä joulukuuta 1992 annetun neuvoston asetuksen (ETY) N:o 3813/92 (5), sellaisena kuin se on viimeksi muutettuna asetuksella (EY) N:o 150/95 (6), 13 artiklan 2 kohdan mukaisesti 1 päivästä helmikuuta 1995 alkaen sovellettavat maatalouden rahapoliittiset säännöt, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1904/94 liite II tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 1995.